b'\n_START_ARTICLE_\nMelodiya\n_START_PARAGRAPH_\nAng melodiya (mulasa Griyegong \xce\xbc\xce\xb5\xce\xbb\xe1\xbf\xb3\xce\xb4\xce\xaf\xce\xb1 - mel\xc5\x8did\xc3\xada, "pag-awit, pagtagulaylay, pagtalindaw, pagkanta"), o kaya himig, tinig, boses, guhit, o linya, ay isang paguhit na palitan o halinhinan ng mga tonong pangtugtugin o pangmusika na nahuhulo o namamalayan bilang isang iisang kabuuan. Sa pinaka literal na diwa nito, ang melodiya ay isang kumbinasyon o pagsasama-sama ng kasidhian o katindihan at ritmo ng musika, habang, sa mas piguratibong diwa, ang katawagan ay paminsan-minsang pinalalawak o pinalalawig na kinasasamahan ng mga halinhinan ng mga elementong pangmusikang katulad ng kulay ng tono._NEWLINE_Kadalasang binubuo ang mga melodiya ng isa o marami pang mga pariralang pangmusika o mga motip (maigsing mahalagang parirala sa isang awitin), at karaniwang inuulit sa kahabaan ng awit (tagulaylay o talindaw) o piyesa sa sari-saring mga anyo. Ang mga melodiya ay maaari ring mailalarawan sa pamamagitan ng kanilang mosyong melodiko o mga katindihan o ng mga interbal (mga agwat o puwang sa pagitan) sa pagitan ng mga katindihan (na pinangingibabawan ng mga hakbang at mga paglaktaw) o may karagdagan pang restriksiyon o paghihigpit, saklaw o sakop ng katindihan, tensiyon, kawalanghumapayan (pagtutuluy-tuloy) at kohesyon o pagkakaisa, kadensiya (imbay o aliw-iw), at hugis.'